Las Médulas

Las Médulas, situanta en la samnoma municipo en la komarko El Bierzo, nome en municipo Carucedo, provinco Leono, Kastilio kaj Leono, Hispanio, estas pejzaĝo formita de la spuroj de antikva or-mina ekspluatejo de la romia epoko, kiam la regiono apartenis al la provinco Hispania Tarraconensis. La grandega inĝeniera laborado realigita por ĉerpi la mineralon estigis grandan detruadon de la medio, sed kiel rezulto naskiĝis nova pejzaĝo el ruĝeca sablo, perfekte integrita en la vegetaĵaro el kaŝtanarboj kaj kverkoj; ĝi estis deklarita Monda heredaĵo de Unesko en 1997.